**Likumprojekta „Grozījumi Latvijas Administratīvo pārkāpumu kodeksā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījumi Latvijas Administratīvo pārkāpumu kodeksā” ir izstrādāts saskaņā ar likumā „Par policiju” 2010.gada 28.oktobrī veiktajiem grozījumiem, kas stājās spēkā 2010.gada 1.decembrī. |
| 2. | Pašreizējā situācija un problēmas | 2010.gada 28.oktobrī tika veikti grozījumi likumā „Par policiju”, to papildinot ar normu par ostas policiju. Likuma „Par policiju” 19.1 pantā noteikti ostas policijas pienākumi, piemēram, sabiedriskās kārtības uzturēšana un likumpārkāpumu profilakse, kurus ostas policija veic normatīvajos aktos noteiktajās robežās.  Šobrīd Latvijas administratīvo pārkāpumu kodekss (turpmāk – LAPK) neparedz ostas policijas tiesības personu saukt pie administratīvās atbildības par administratīvajiem pārkāpumiem. Šobrīd ostas policija par konstatētajiem pārkāpumiem nesastāda administratīvā pārkāpuma protokolus, tā sastāda pārkāpuma aktu un izsauc attiecīgās kompetentās iestādes. Tas, ka administratīvā pārkāpuma protokolu sastāda viena institūcija, savukārt lēmumu pieņem cita institūcija, konkrētā gadījumā nevajadzīgi palielina administratīvo slogu un lēmuma pieņemšanas termiņu, jo gala lēmumus administratīvo pārkāpumu lietās pēc būtības var pieņemt ostas policija.  Likumprojekta norma 175.pants tiek papildināts ar šādiem vārdiem: „ostas policija”. LAPK 175.pants nosaka administratīvo atbildību par ļaunprātīgu nepakļaušanos policijas iestādes darbinieka, robežsarga vai zemessarga likumīgam rīkojumam vai prasībai. Atbilstoši likuma „Par policiju” 15.panta pirmajai daļai policija sastāv no Valsts policijas, Drošības policijas, pašvaldības policijas un ostas policijas. Tādējādi ļaunprātīga nepakļaušanās policijas iestādes darbinieka likumīgam rīkojumam vai prasībai būtu attiecināma arī uz ostas policijas darbiniekiem.  LAPK 116.1pants paredz administratīvo atbildību par atrašanos uz kuģa (izņemot atpūtas kuģus) alkohola, narkotisko, psihotropo, toksisko vai citu apreibinošo vielu ietekmē. Ostas policija veic patrulēšanu ostas iekārtās un strādā ciešā sadarbībā ar Rīgas brīvostas pārvaldes Kapteiņdienestu (loči, buksieru apkalpe), kuri ir pirmās personas, kas pie kuģu ienākšanas vai iziešanas no ostas kontaktējas ar kuģa apkalpi. Lai novērstu ārkārtas situāciju rašanos ir nepieciešams operatīvi pārbaudīt informāciju par iespējamiem pārkāpumiem, ko izdara kuģa apkalpe. Ņemot vērā to, ka saskaņā ar vienošanos starp Valsts policiju, Valsts robežsardzi, Pašvaldības policiju un ostas policiju, ostas policija veic pastiprinātu Rīgas brīvostas pārvaldes akvatorijas kontroli un ir spējīga operatīvi reaģēt un veikt pārbaudes neiesaistot jau tā noslogotos partnerdienestus, līdz ar to ir nepieciešams noteikt ostas policijas kompetenci izskatīt administratīvo pārkāpumu lietas par LAPK 116.1pantā noteiktajiem administratīvajiem pārkāpumiem.  LAPK 116.2 pants nosaka administratīvo atbildību par kuģu, ostu, ostas iekārtu un ostām blakus esošo teritoriju aizsardzības prasību pārkāpšanu.  Saskaņā ar Likuma par ostām 7.panta otrās daļas 8.punktu, ostas pārvalde nosaka Starptautiskā kuģu un ostu iekārtu aizsardzības kodeksa (ISPS) prasību izpildi ostā un kontrolē ostas teritorijā izvietoto organizāciju darbību atbilstoši ostu iekārtu aizsardzības plāniem. Lai ostas policija varētu veikt kontroli par kuģu, ostu, ostas iekārtu un ostām blakus esošo teritoriju aizsardzības prasību ievērošanu ir nepieciešams noteikt ostas policijas kompetenci izskatīt administratīvo pārkāpumu lietas par LAPK 116.2 pantā paredzētajiem administratīvajiem pārkāpumiem.  LAPK 117.1pants nosaka administratīvo atbildību par Vispārīgo noteikumu par atpūtas kuģu satiksmi iekšējos ūdeņos pārkāpšanu. LAPK 117.3 pants paredz administratīvo atbildību par atpūtas kuģa iekārtojuma prasību neievērošana iekšējos ūdeņos. Savukārt LAPK 117.4pants nosaka administratīvo atbildību parkravas un pasažieru pārvadāšanas noteikumu neievērošanu, kuģojot ar atpūtas kuģi iekšējos ūdeņos. Rīgas brīvostas pārvaldes akvatorijā ir visdzīvākā atpūtas kuģu un komerckuģu kustība. Tādējādi, lai nodrošinātu sabiedrisko kārtību un kuģošanas noteikumu ievērošanu Rīgas brīvostas pārvaldes akvatorijā un novērstu cilvēku bojāeju iespējamo nelaimes gadījumu rezultātā, kā arī, lai operatīvi reaģētu uz iespējamiem pārkāpumiem ir nepieciešami lieli resursi un sadarbība starp dienestiem. Saskaņā ar vienošanos starp Valsts policiju, Valsts robežsardzi, Pašvaldības policiju un ostas policiju, ostas policija veic pastiprinātu Rīgas brīvostas pārvaldes akvatorijas kontroli un ir spējīga operatīvi reaģēt un veikt pārbaudes neiesaistot jau tā noslogotos partnerdienestus, līdz ar to ir nepieciešams noteikt ostas policijas kompetenci izskatīt administratīvo pārkāpumu lietas par LAPK 117.1, 117.3 un 117.4pantā paredzētajiem administratīvajiem pārkāpumiem.  LAPK 117.2pantā paredzēta administratīvā atbildība par kuģošanas apmācības noteikumu pārkāpšana iekšējos ūdeņos. Liela daļa no jahtklubiem, kas veic apmācību atrodas Rīgas brīvostas pārvaldes akvatorijā. Minēto klubu un citu jahtklubu, kas atrodas iekšējos ūdeņos, izeja uz jūru šķērso Rīgas brīvostas pārvaldes akvatoriju. Veicot apmācību uz kuģu ceļiem un pārkāpjot kuģošanas apmācības noteikumus, tiek apdraudēta kuģošanas drošība, kas var novest pie nenovēršamām sekām un cilvēku upuriem. Lai kontrolētu vai tiek ievēroti kuģošanas apmācības noteikumi, ir nepieciešams noteikt ostas policijas kompetenci izskatīt administratīvo pārkāpumu lietas par LAPK 117.2 pantā paredzētajiem administratīvajiem pārkāpumiem.  LAPK 117.5pants nosaka administratīvo atbildību par kuģošanas ātruma neievērošanu, kuģojot iekšējos ūdeņos ar atpūtas kuģi, kuram izgatavotājs ir paredzējis ātruma noteikšanas ierīci. Neievērojot atļauto kuģošanas ātrumu pastāv risks izraisīt ārkārtas situācijas, piemēram, pārsniedzot atļauto ātrumu un radot viļņošanos tiešā ostu iekārtu tuvumā, kravu operāciju laikā, var izraisīt noplūdi, kas nodarītu neatgriezeniskus kaitējumus videi un radītu apdraudējumu blakus esošajām apdzīvotajām vietām. Tādējādi ir nepieciešams veikt kontroli un uzraudzību par kuģošanas ātruma ievērošanu iekšējos ūdeņos ar atpūtas kuģi, nosakot ostas policijas kompetenci izskatīt administratīvo pārkāpumu lietas par LAPK 117.5pantā paredzētajiem administratīvajiem pārkāpumiem.  LAPK 117.6pants nosaka administratīvo atbildību par manevrēšanas, apstāšanās, stāvēšanas un noenkurošanās noteikumu pārkāpšana iekšējos ūdeņos. Neievērojot noteikumus par manevrēšanu un apstāšanos iekšējos ūdeņos ejošu vai stāvošu kuģu, bagarmašīnu un peldošo celtņu tuvumā, var radīt avārijas situācijas, kas var novest pie ārkārtas situāciju rašanās, kā rezultātā tiktu nodarīts neatgriezenisks kaitējums videi un radītu apdraudējumu blakus esošajām apdzīvotajām vietām (piemēram, noenkurošanās uz kuģu ceļa tankkuģa ceļā, ko apturēt iespējams tikai ilgākā laika posmā). Līdz ar to ir jāveic kontrole par minēto prasību ievērošanu iekšējos ūdeņos, nosakot ostas policijas kompetenci izskatīt administratīvo pārkāpumu lietas par LAPK 117.6pantā paredzētajiem administratīvajiem pārkāpumiem.  LAPK 117.7 pants nosaka administratīvo atbildību par atpūtas kuģu vadīšanu alkohola reibumā vai narkotisko vai citu apreibinošo vielu ietekmē. Kutera, ūdensmotocikla, motorlaivas vai jahtas vadīšana vai vadīšanas apmācība alkohola reibumā var izraisīt ārkārtas situācijas, kā rezultātā tiktu nodarīts neatgriezenisks kaitējums videi un radīts apdraudējums blakus esošajām apdzīvotajām vietām. Lai ostas policija varētu veikt kontroli par iepriekš minētajām darbībām un nepieļaut šādu rīcību, ir nepieciešams noteikt ostas policijas kompetenci izskatīt administratīvo pārkāpumu lietas par LAPK 117.7pantā paredzētajiem administratīvajiem pārkāpumiem.  LAPK 117.8pants paredz administratīvo atbildību par atpūtas kuģu vadītāju pārkāpumiem īpašos gadījumos. Prasību neievērošana pēc negadījuma, var radīt situāciju, ka negadījuma rezultātā var tikt radīts vēl lielāks kaitējums videi vai cilvēkiem, kā arī radīti šķēršļi turpmākai negadījuma izmeklēšanai (piemēram, pēc avārijas kuģis netiek apstādināts un pilnvērtīgi apskatīts, bet tam nav vizuāli redzami defekti, taču ir radusies sūce, kas turpmākas ekspluatācijas laikā rada piesārņojumu). Līdz ar to ir nepieciešams veikt kontroli par atpūtas kuģu vadītāju rīcību, nosakot ostas policijas kompetenci izskatīt administratīvo pārkāpumu lietas par LAPK 117.8pantā paredzētajiem administratīvajiem pārkāpumiem.  LAPK 138.panta pirmā un otrā daļa nosaka administratīvo atbildību par ritošā sastāva, konteineru, peldošo vai citu kravu pārvadāšanai paredzēto transporta līdzekļu, kā arī pārvadāšanas ierīču bojāšanu un par preču laukumu, dzelzceļa staciju, kravas automobiļu staciju, konteineru punktu (laukumu), ostu (piestātņu), noliktavu, kā arī citu ar kravas pārvadājumu operācijām saistītu teritoriju vai objektu iežogojumu bojāšanu. Lai ostas policija varētu kontrolēt kravu saglabāšanas nodrošināšanas noteikumu dzelzceļa, jūras, iekšējo ūdeņu un automobiļu transportā prasību ievērošanu (piemēram, bīstamo un piesārņojošo kravu nodrošinājuma bojāšanu, kas var novest pie ārkārtas situāciju rašanās), ir nepieciešams noteikt ostas policijas kompetenci izskatīt administratīvo pārkāpumu lietas par LAPK 138.panta pirmajā un otrajā daļā paredzētajiem administratīvajiem pārkāpumiem.  LAPK 140.pants nosaka administratīvo atbildību par ceļu aizsardzības noteikumu pārkāpšanu. Satiksmes organizācija ostā izstrādāta, lai pēc iespējas mazinātu risku rasties ārkārtas situācijām. Veicot patvaļīgas darbības un izmainot vai neievērojot minētās prasības, tiek radīts apdraudējums (piemēram, izmainot kustības shēmu un novietņu izvietojuma ceļa zīmes, sprādzienbīstamas kravas var tikt novietotas vai atrasties tuvu teritorijām, kur ir paaugstināti riska faktori, var izveidoties ārkārtas situācijas (darbs ar atklātu liesmu, statiskā enerģija utt.)). Tādējādi nepieciešams noteikt ostas policijas kompetenci izskatīt administratīvo pārkāpumu lietas par LAPK 140.pantā paredzētajiem administratīvajiem pārkāpumiem.  LAPK 149.5 panta trešajā daļā paredzēta administratīvā atbildība par to noteikumu pārkāpšanu, kuri paredz vietu, kur jāaptur transportlīdzeklis, ja braukt aizliedz satiksmes regulētāja vai luksofora signāli. LAPK 149.29 pantā paredzēta administratīvā atbildība par rīkojuma ceļa zīmju prasību pārkāpšana, bet LAPK 149.31 pantā – administratīvā atbildība par ceļa apzīmējumu prasību pārkāpšanu. Satiksmes organizācija ostā izstrādāta lai pēc iespējas mazinātu risku rasties ārkārtas situācijām, iepriekš minēto prasību neievērošanas rezultātā tiek radīts apdraudējums, kā arī rodas ārkārtas situācijas, kas var radīt neatgriezeniskus vides piesārņojumus vai dzīvības apdraudējumu, piemēram, vilcējs ar viegli uzliesmojošu kravu neievēro aizliedzošu luksoforu signālu, uzbrauc uz tilta, kur kustība tiek organizēta vienā joslā, pretim virzās vilcējs ar sprādzienbīstamu kravu pie signāla, kurš atļauj kustību, kā rezultātā notiek sadursme. Līdz ar to ir nepieciešams veikt profilaksi, lai nepieļautu šādus gadījumus. Tā piemēram, autovadītājs neaptur transporta līdzekli pie luksofora signāla, kur pilnvarotai personai ir tiesības pārbaudīt transporta līdzekļa vadītāja dokumentus, pastāv risks, ka šai personai nav tiesību atrasties pierobežas zonā utt.)Ņemot vērā minēto, ir nepieciešams noteikt ostas policijas kompetenci izskatīt administratīvo pārkāpumu lietas par LAPK 149.5panta trešajā daļā, 149.29 , 149.31 pantā paredzētajiem administratīvajiem pārkāpumiem.  LAPK 149.10 pantā ir noteikta administratīvā atbildība par apstāšanās un stāvēšanas noteikumu pārkāpšanu. Neievērojot minētos noteikumus, var radīt draudus ārkārtas situācijai, piemēram, nepareizi novietots transporta līdzeklis šaurā ceļa posmā var nobloķēt satiksmi un sprādzienbīstamas kravas, kas ilgi bez atdzesēšanas nedrīkst atrasties tiešos saules staros, ir spiestas gaidīt līdz tiks atbrīvota braucamā daļa. Līdz ar to ir nepieciešams noteikt ostas policijas kompetenci izskatīt administratīvo pārkāpumu lietas par LAPK 149.10pantā paredzētajiem administratīvajiem pārkāpumiem.  LAPK 149.23 pantā noteikta administratīvā atbildība par gājēju un pasažieru izdarītajiem pārkāpumiem. Gājēju atrašanās neatļautās vietās var radīt ārkārtas situācijas, piemēram, neatļauti šķērsojot dzelzceļa tiltu, vilciena sastāva vadītājs, lai nenodarītu kaitējumu cilvēka dzīvībai, veic ārkārtas bremzēšanas manevru, kā rezultātā rodas bojājums vilciena sastāvā, kas rada ārkārtas situāciju. Tādējādi ir jāveic kontrole par gājēju un pasažieru noteikumu ievērošanu ostas teritorijā, nosakot ostas policijas kompetenci izskatīt administratīvo pārkāpumu lietas par LAPK 149.23pantā paredzētajiem administratīvajiem pārkāpumiem.  LAPK 171.pants nosaka administratīvo atbildību par alkoholisko dzērienu vai citu apreibinošo vielu lietošanu sabiedriskās vietās un atrašanos sabiedriskās vietās reibuma stāvoklī. Atrašanās alkohola reibumā paaugstinātas bīstamības objektos apdraud cilvēku dzīvību, piemēram, neadekvāta reakcija uz apdraudējumu, nespēja objektīvi novērtēt notiekošo utt., līdz ar to ir nepieciešams noteikt ostas policijas kompetenci izskatīt administratīvo pārkāpumu lietas par LAPK 171.pantā paredzētajiem administratīvajiem pārkāpumiem.  LAPK 181.panta trešā daļa ([25.04.2013](http://www.likumi.lv/doc.php?id=256751). likuma redakcijā, kas stājas spēkā 29.05.2013.) nosaka administratīvo atbildību par uguņošanas ierīces vai skatuves pirotehniskā izstrādājuma aprites noteikumu pārkāpšanu. Pārkāpjot pirotehnisko izstrādājumu aprites kārtību, piemēram, lietojot pirotehnikas līdzekļus tiešā viegli uzliesmojošu objektu tuvumā, tas ir degvielas, skaidu, u.c., var izraisīt ārkārtas situācijas. Tā kā ostas policijai ir jāveic kontrole ostas teritorijā par pirotehnisko izstrādājumu aprites kārtības ievērošanu, ir nepieciešams noteikt ostas policijas kompetenci izskatīt administratīvo pārkāpumu lietas par LAPK 181.panta trešajā daļā paredzēto administratīvo pārkāpumu.  Ņemot vērā iepriekš minēto ir nepieciešams paredzēt ostas policijas kompetenci izskatīt minēto administratīvo pārkāpumu lietas par pārkāpumiem, kuri izdarīti ostas robežās veicot atbilstošus grozījumus Latvijas Administratīvo pārkāpumu kodeksā (turpmāk – LAPK), papildinot LAPK ar jaunu normu 214.4 pantu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekta mērķis – papildināt LAPK normas atbilstoši ietvertajam regulējumam likumā „Par policiju”, nosakot administratīvo lietu izskatīšanas pakļautību atbilstoši ostas policijas kompetencei un funkcijām. Likumprojekta 2.pants paredz papildināt LAPK ar jaunu normu, tas ir, 214.4pantu, kas paredzēs ostas policijas iestādēm kompetenci izskatīt šādus administratīvos pārkāpumus: 1.Atrašanos uz kuģa (izņemot atpūtas kuģus) alkohola, narkotisko, psihotropo, toksisko vai citu apreibinošo vielu ietekmē. 2.Kuģu, ostu, ostas iekārtu un ostām blakus esošo teritoriju aizsardzības prasību pārkāpšanu. 3.Par pārkāpumiem, kas izdarīti iekšējos ūdeņos: 3.1.vispārīgo noteikumu par atpūtas kuģu satiksmi iekšējos ūdeņos pārkāpšanu; 3.2.kuģošanas apmācības noteikumu pārkāpšanu iekšējos ūdeņos; 3.3.atpūtas kuģu iekārtojuma prasību neievērošanu iekšējos ūdeņos; 3.4.kravas un pasažieru pārvadāšanas noteikumu neievērošanu, kuģojot ar atpūtas kuģi iekšējos ūdeņos; 3.5.kuģošanas ātruma neievērošanu, kuģojot iekšējos ūdeņos ar atpūtas kuģi, kuram izgatavotājs ir paredzējis ātruma noteikšanas ierīci; 3.6.manevrēšanas, apstāšanās, stāvēšanas un noenkurošanās noteikumu pārkāpšanu iekšējos ūdeņos; 3.7.atpūtas kuģu vadīšanu alkohola reibumā vai narkotisko vai citu apreibinošo vielu ietekmē (par pārkāpumiem, kurus izdarījis atpūtas kuģa vadītājs iekšējos ūdeņos) 4.Atpūtas kuģu vadītāju pārkāpumiem īpašos gadījumos. 5.Kravu saglabāšanas nodrošināšanas noteikumu pārkāpšanu dzelzceļa, iekšējo ūdeņu un automobiļu transportā. 6.Par ceļu aizsardzības noteikumu pārkāpšanu. 7.Par administratīvajiem pārkāpumiem ceļu satiksmē: 7.1.par ceļu satiksmes regulēšanas noteikumu pārkāpšanu; 7.2.par apstāšanās un stāvēšanas noteikumu pārkāpšanu; 7.3.par gājēju un pasažieru izdarītajiem pārkāpumiem; 7.4. par rīkojuma ceļa zīmju prasību pārkāpšanu; 7.5.par ceļa apzīmējumu prasību pārkāpšanu; 8.Par alkoholisko dzērienu vai citu apreibinošo vielu lietošanu sabiedriskās vietās un atrašanos sabiedriskās vietās reibuma stāvoklī. 9. Par ieroču, munīcijas, speciālo līdzekļu un pirotehnisko izstrādājumu aprites kārtības pārkāpšanu. Likumprojekta mērķis ir arī vainīgo personu saukšana pie administratīvās atbildības par iepriekš minētajiem pārkāpumiem, kā arī sodīto vai citu personu preventīva atturēšana no turpmāko tiesībpārkāpumu izdarīšanas. |
| 5. | Projekta izstrādē iesaistītās institūcijas | Satiksmes ministrija un Rīgas brīvostas pārvalde. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Projekts attiecas uz personām, kuras varētu izdarīt administratīvo pārkāpumu ostas robežās. Pārkāpēju skaitlisko daudzumu nav iespējams paredzēt. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Likumprojekts uzliek par pienākumu ostas policijai izpildīt likumā „Par policiju” deleģētās tiesības un pienākumus. |
| 5. | Administratīvās procedūras raksturojums | Administratīvo pārkāpumu lietas tiks izskatītas LAPK noteiktajā kārtībā. Atbilstoši likumprojektam ostas policijas kompetencē paredzētajās administratīvo pārkāpumu lietās lēmumus par administratīvā soda uzlikšanu pieņems ostas policijas priekšnieks, viņa vietnieki un ostas policijas pilnvarotās personas. Persona, kura būs saukta pie administratīvās atbildības, ostas policijas priekšnieka pilnvarotās personas pieņemto lēmumu administratīvā pārkāpuma lietā varēs pārsūdzēt ostas policijas priekšniekam 10 darba dienu laikā no pilna lēmuma paziņošanas dienas (LAPK 279.panta pirmā un trešā daļa, LAPK 281.pants). Ostas policijas priekšnieka, bet viņa prombūtnē ostas policijas priekšnieka vietnieka lēmumu varēs pārsūdzēt rajona tiesā, desmit darba dienu laikā no tā paziņošanas dienas, sūdzību iesniedzot ostas policijā (LAPK 288.panta pirmā un otrā daļa, 289.panta pirmā daļa). |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| III. Tiesību akta projekta ietekme uz valsts budžetu un pašvaldību budžetiem | | | | | |
| **Rādītāji** | **2013** | | Turpmākie trīs gadi (tūkst. latu) | | |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | nav prognozējami | nav prognozējami | nav prognozējami | nav prognozējami |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi | 0 | nav prognozējami | nav prognozējami | nav prognozējami | nav prognozējami |
| 1.2. valsts speciālais budžets | 0 | 0 | 0 | 0 | 0 |
| 1.3.pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | nav prognozējami | nav prognozējami | nav prognozējami | nav prognozējami |
| 3.1. valsts pamatbudžets | 0 | nav prognozējami | nav prognozējami | nav prognozējami | nav prognozējami |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Uzliktie un iekasētie administratīvie sodi ietekmēs Valsts budžeta ieņēmumus. Valsts budžeta ieņēmumi nav precīzi aprēķināmi, jo nav iespējams paredzēt, kāds būs administratīvi sodīto personu skaits un tām piemērotā administratīvā soda apmērs, kas atkarīgs no kompetentās iestādes konstatētajiem administratīvajiem pārkāpumiem un administratīvā pārkāpuma lietas faktiskajiem apstākļiem. | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Likumprojekta izpildi nodrošinās ostas policija. |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar |
| 6. | Cita informācija | Nav |

Satiksmes ministrs A.Matīss

Vīza:

Valsts sekretārs K.Ozoliņš

24.05.2013. 11:57

2661

I.Sāre, 67028042

[Inga.Sare@sam.gov.lv](mailto:Inga.Sare@sam.gov.lv)

I.Jonikāne, 67028024

[Inga.Jonikane@sam.gov.lv](mailto:Inga.Jonikane@sam.gov.lv)

G.Lūsis, 67090751

[Guntars.Lusis@rop.lv](mailto:Guntars.Lusis@rop.lv)